**Μάθημα 24**

Cum P. Cornēlius Nasīca ad Ennium poētam venisset eique ab ostio quaerenti Ennium ancilla dixisset eum domi non esse, Nasīca sensit illam domini iussu id dixisse et illum intus esse. Accipe nunc quid postea Nasīca fecerit. Paucis post diēbus cum Ennius ad Nasīcam venisset et eum a ianuā quaereret, exclamāvit Nasīca se domi non esse, etsi domi erat. Tum Ennius indignātus quod Nasīca tam aperte mentiebātur: «Quid?» inquit «Ego non cognosco vocem tuam?» Visne scire quid Nasīca responderit? «Homo es impudens. Ego cum te quaererem, ancillae tuae credidi te domi non esse; tu mihi ipsi non credis?»

**ΜΕΤΑΦΡΑΣΗ**

Όταν ο Πόπλιος Κορνήλιος Νασικάς είχε πάει στον Έννιο τον ποιητή και (όταν) σ’ αυτόν που από την πόρτα ζητούσε τον Έννιο, η υπηρέτρια είχε πει ότι αυτός δεν ήταν στο σπίτι, ο Νασικάς κατάλαβε ότι εκείνη είχε πει αυτό με διαταγή του αφεντικού (της) και ότι εκείνος ήταν μέσα. Μάθε τώρα τι έκανε αργότερα ο Νασικάς. Λίγες μέρες αργότερα, όταν ο Έννιος είχε έρθει στον Νασικά και τον ζητούσε από την πόρτα, ο Νασικάς φώναξε ότι δεν ήταν στο σπίτι, αν και ήταν στο σπίτι. Τότε ο Έννιος αγανακτισμένος, επειδή ο Νασικάς τόσο φανερά έλεγε ψέματα, είπε: «Τι λοιπόν; Εγώ δεν αναγνωρίζω τη φωνή σου;» Μήπως θέλεις να μάθεις τι απάντησε ο Νασικάς; «Είσαι αναιδής άνθρωπος. Εγώ όταν σε ζητούσα, πίστεψα την υπηρέτριά σου ότι εσύ δεν ήσουν στο σπίτι. Εσύ δεν πιστεύεις εμένα τον ίδιο;»

**quaerenti:** δοτική ενικού μετοχή ενεστώτα ~ **se** domi non esse: υποκείμενο στο esse (ταυτοπροσωπία, αλλά το υποκείμενο τίθεται σε αιτιατική λόγω λατινισμού του ειδικού απαρεμφάτου esse) ~ **visne**: **vis** + το εγκλιτικό μόριο **ne** (χρησιμοποιείται στις ευθείες ερωτήσεις ολικής άγνοιας, όταν δεν γνωρίζουμε την απάντηση που περιμένουμε) ~ **iussu**: αφαιρετική του εσωτερικού αναγκαστικού αιτίου ~ **Paucis post diebus**: το **post** είναι επιρρηματικός προσδιορισμός του χρόνου, το **diebus** είναι αφαιρετική τουμέτρου ή της διαφοράς στο post [ισοδύναμη φράση: *post paucos dies*] ~ **impudens:** επιθετικός προσδιορισμός στο homo

**ΡΗΜΑΤΑ**

|  |  |
| --- | --- |
| **1η Συζυγία****indignor**, indignatus sum, indignāri (**αποθετικό**) / **exclamo****2η Συζυγία****respondeo**, respondi, responsum, respondēre**4η Συζυγία****venio**, veni, ventum, venῑre // **sentio**, sensi, sensum, sentῑre //**mentior**, mentitus sum, mentῑri (**αποθετικό**) // **scio**, scivi, scitum, scire (β΄ εν. και β΄ πλ. προστ. εν. **scito** και **scitote**) | **3η Συζυγία****quaero**, quaesivi, quaesitum, quaerĕre **dico**, dixi, dictum, dicĕre (β΄ εν. προστ. εν. **dic**)**accipio**, accepi, acceptum, accipĕre **3\*****cognosco**, cognovi, cognitum, cognoscĕre **facio**, feci, factum, facĕre **3\*** (β΄εν. προστ. ενεσ: **fac**) > **ΜΦ fio****credo**, credidi, creditum, credĕre **+ δοτική****Ανώμαλα ρήματα****volo**, volui, -, velle |

**ΟΥΣΙΑΣΤΙΚΑ**

|  |  |
| --- | --- |
| **Β΄ κλίση****Cornelius** -ii/-i: [Κλητική ενικού σε -i] // **Ennius** -ii/-i: [Κλητική ενικού σε -i] // dominus -i // **ostium** -ii/-i**Δ΄ κλίση****domus** -us: θηλυκό | **Γ΄ κλίση****vox**, vocis: θηλυκό // **homo** -inis: αρσενικό**Ε΄ κλίση****dies**, diei: αρσενικό |

**ΔΕΥΤΕΡΕΥΟΥΣΕΣ ΠΡΟΤΑΣΕΙΣ**

**[1] Cum P. Cornelius Nasica ad Ennium poetam venisset**: δευτερεύουσα χρονική επιρρηματική πρόταση, που λειτουργεί ως επιρρηματικός προσδιορισμός του χρόνου στο περιεχόμενο της κύριας πρότασης με ρήμα το sensit. Εισάγεται με τον ιστορικό ή διηγηματικό σύνδεσμο cum, ο οποίος αναφέρεται σε διηγήσεις του παρελθόντος Εκφέρεται με **υποτακτική, διότι ο cum υπογραμμίζει τη βαθύτερη σχέση της δευτερεύουσας με την κύρια δημιουργώντας ανάμεσά τους μια σχέση αιτίου και αιτιατού. είναι φανερός ο ρόλος του υποκειμενικού στοιχείου στην υποτακτική**. Συγκεκριμένα, με υποτακτική υπερσυντελίκου (venisset), διότι εξαρτάται από ρήμα ιστορικού χρόνου (sensit) και δηλώνει το προτερόχρονο στο παρελθόν.

**[2] quid postea Nasica fecerit:** δευτερεύουσα ονοματική πλάγια ερωτηματική πρόταση, μερικής αγνοίας, η οποία λειτουργεί ως αντικείμενο στο ρήμα accipe. Εισάγεται με την ερωτηματική αντωνυμία quid και εκφέρεται με **υποτακτική**, **γιατί θεωρείται ότι η εξάρτηση δίνει υποκειμενική χροιά στο περιεχόμενό της**. Συγκεκριμένα, με υποτακτική παρακειμένου, γιατί το ρήμα εξάρτησης είναι αρκτικού χρόνου (accipe) και δηλώνεται το προτερόχρονο στο παρόν.

**[3] etsi domi erat:** δευτερεύουσα επιρρηματική εναντιωματική πρόταση. Λειτουργεί ως επιρρηματικός προσδιορισμός της εναντίωσης στο περιεχόμενο της κύριας πρότασης με ρήμα το exclamavit. Εισάγεται με τον εναντιωματικό σύνδεσμο etsi και εκφέρεται με **οριστική**, **διότι εκφράζει μια πραγματική κατάσταση, παρά την οποία ισχύει το περιεχόμενο της κύριας πρότασης**, συγκεκριμένα με οριστική παρατατικού, γιατί αναφέρεται στο παρελθόν.

**[4] quod Nasica tam aperte mentiebatur**: δευτερεύουσα **αιτιολογική** **ουσιαστική** πρόταση, ως αντικείμενο στη μετοχή indignatus (μετοχή προερχόμενη από **ρήμα ψυχικού πάθους**). Εισάγεται με τον αιτιολογικό σύνδεσμο quod και εκφέρεται με **οριστική, διότι δηλώνει αιτιολογία αντικειμενικά αποδεκτή**, χρόνου παρατατικού, γιατί αναφέρεται στο παρελθόν.